La delegació d'Esports dóna començament al Campus Pasqües
18 d’abril 2019

Hui, dijous 18 d'abril, ha començat el Campus Pasqües, que estarà en marxa fins al 30 d'abril. El Campus Pasqües és un programa, organitzat per la delegació d'Esports, d'activitats lúdico-esportives per a fer gaudir els xiquets i xiquetes alhora que fan esport. Estes jornades, que cobrixen el període de Setmana Santa i Pasqües, tindran lloc del 18 al 30 d'abril per a xiquets i xiquetes de 3 a 12 anys. 

  

La primera edició va tindre lloc l'any passat amb una trentena de xiquets i xiquetes. Gràcies al seu gran acolliment, enguany s'ha celebrat la segona edició amb 110 escolars. Es tracta d'un servici que ja està consolidat a la ciutat i que seguix el mateix procediment que el Campus Dofí. 

  

Per a estes activitats es compta amb monitors d'una borsa de treball del Campus. D'una banda, són 10 monitors que s'encarreguen de les activitats esportives terrestres i, d'altra banda, els monitors encarregats de portar les activitats de la piscina.

  

El delegat d'Esports, Miguel Chover, ha declarat que “**hem encertat afegint el servici del menjador de manera que els xiquets i xiquetes entren a les 8.30 h i ixen a les 15.30 h. Així els pares i mares poden compatibilitzar l'horari laboral amb portar els seus fills/es al campus. A més, com es tracta d'un servici municipal, l'Ajuntament assumix un 70% i l'usuari un 30% del cost del servici**”. Des de la delegació d'Esports s'espera poder continuar fent el Campus Pasqües molts anys més.

![](/media/bwoll2am/40_c_foto-3.jpg)  
![](/media/4jpcgnfv/40_c_campuspasqua.jpg)  

*   [](http://www.facebook.com/sharer.php?u=https://aytosagunto.es/va/actualitat/la-delegacio-d-esports-dona-comencament-al-campus-pasques/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-d-esports-dona-comencament-al-campus-pasques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-d-esports-dona-comencament-al-campus-pasques/ "Linked In")
*   [](mailto:?body=https://aytosagunto.es/va/actualitat/la-delegacio-d-esports-dona-comencament-al-campus-pasques/)